ফ্যাশন হাউস নিত্য উপহারে পাওয়া যাবে বিভিন্ন সাইজের টি-শার্ট, কেনা যাবে ১৮০-৪২০ টাকায়। মাথায় বাঁধার লাল-সবুজের ব্যান্ডেনা কেনা যাবে ৬২-৮২ টাকায়। চাবির রিং কেনা যাবে ৩০ টাকায়।  এবারও মুক্তিযুদ্ধ জাদুঘরের আয়োজন রয়েছে ঢের। মগ, টি-শার্ট, চাবির রিং, কার্ড, গানের সিডি কেনা যাবে এখান থেকে। স্বাধীনতার চেতনা মানেই লাল-সবুজের পতাকা। চাইলে কিনে বা বানিয়ে নিতে পারবেন জাতীয় পতাকা। অনেকেই মনে করেন, সবুজ কাপড়ের ওপর লাল গোলাকার কাপড় বসিয়ে দিলেই হয়ে গেল পতাকা। তবে ব্যাপারটা কিন্তু একেবারেই তেমন নয় বরং পতাকার জন্য দরকার সঠিক মাপ। ১৯৭২ সালের নিয়ম অনুসারে জাতীয় পতাকার দৈর্ঘ্য-প্রস্থের মাপ হবে ১০ঃ৬। দৈর্ঘ্য যদি ১০ ফুট হয়, তবে বাঁ দিক থেকে সাড়ে চার ফুট দূরত্বে বৃত্তের কেন্দ্রের অবস্থান হবে। পতাকার  প্রস্থ ৬ ফুট হলে বৃত্তের কেন্দ্র হবে মাঝামাঝি অবস্থানে, অর্থাৎ তিন ফুট দূরত্বে। চাইলে এই মাপ অনুসরণ করে কিনে কিংবা বানিয়ে নিতে পারেন পতাকা।